Sara La Kali

**Sara La Kali** eller **sorte Sara** (romani: Sara e Kali) er romanifolkets skytshelgen. Det er mange meninger om hennes opphav og om hun er en helgen. Ifølge legenden var hun en tjenestejente for de tre Mariene, Maria Magdalena og to andre kvinner som kom til Jesu grav morgenen hans oppstandelse, som skulle ha kommet til Saintes-Maries-de-la-Mer i Sør-Frankrike rundt år 42.

Hun har ikke blitt anerkjent som helgen av den katolske kirke, men troende feirer henne 24. mai. Romanifolket oppbevarer restene i en krypt i kirken Saintes-Maries-de-la-Mer på Île de la Camargue som hennes relikvier. Fram til 1912 var det bare romfolk som hadde tilgang til krypten. I kirken er det en statue av henne som bæres ut i Middelhavet hvert år 24. mai.

Ifølge legenden ankom Sara La Kali med Maria Magdalena, Maria, Maria Salome samt Marta, Lasarus og Maximin, med båt til det sørlige Gallia under de første forfølgelsene mot de kristne, rundt år 42. De endte opp i stedet som nå bærer de tre Marianernes navn, Saintes-Maries-de-la-Mer. Sara, som skulle ha vært fra Øvre Egypt, var, ifølge noen legender, tjenerinnen til Maria, Klopas hustru og mor til Jakob.

Det første historiske beviset for Sara La Kali er av relativt sent dato. Hun er ikke nevnt i forbindelse med de tre Mariane i for eksempel Legenda Aurea, men først i en bok av Vincent Philippon fra 1521. Vincent Philippon fremstiller Sarah som en veldedig kvinne, som hjalp folk ved å samle inn almisser. Denne aktiviteten førte til den populære troen på at hun var romani. En mye tidligere middelalderlegende forteller historien om de tre Mariene uten å nevne Sarah. Den snakker om den første jødiske forfølgelsen av kristne. På den tiden ble våre tre damer sammen med Martha og Lasarus fra Betania dømt til det som virket som en sikker død: *De ble satt på drift i Middelhavet i en utett liten skøyte uten seil eller årer. Likevel, ved Guds vilje ankom de uskadd til Frankrike som Kristi første misjonærer*. Byen der de kom i land heter nå Les-Saintes-Maries-de-la-Mer. Mens Maria Magdalena fortsatte derfra for å evangelisere Marseille, ble de to andre Mariæne værende.

En annen legende forteller at Sarah var en fransk romani-prinsesse. En dag fikk Sara syner som fortalte henne at de hellige som hadde vært tilstede ved Jesu død ville komme, og at hun måtte hjelpe dem. Snart så hun dem ankomme i en båt som kjempet mot en grov sjø. Hun kastet kappen sin på bølgene og ved kraften av hennes bønn ble den til en flåte som hun hjalp de hellige med å trygt nå kysten.

Noen sier at Sara la Kali er en form for Kali, den hinduistiske dødsgudinnen. Dette virker troverdig siden romanifolket selv er etterkommere av India. Kali betyr sort både på sanskrit og på romani. Men romanifolk fornekter denne tolkningen.

Enda en legende hevder at de tre Mariane som kom til Frankrike etter Jesu oppstigning til himmelen bar med seg den "Hellige gral", og at dette hellige blodet faktisk var Sara, datteren til Jesus og Maria Magdalena. Dette omhandles i den kontroversielle boken fra 1982 *The Holy Blood and the Holy Grail,* utgitt som ''Hellig blod, hellig gral'' i Norge. Andre lignende legender kaller barnet St. Michael.

## Referanser